CELEX: 32013R1076
Language: sk
Date: 2013-10-31 00:00:00
Title: Vykonávacie nariadenie Komisie (EÚ) č. 1076/2013 z  31. októbra 2013 , ktorým sa mení nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, pokiaľ ide o dočasný dovoz, vývoz a spätný dovoz prenosných hudobných nástrojov

1.11.2013   
            
            
               SK
            
            
               Úradný vestník Európskej únie
            
            
               L 292/1
            
         VYKONÁVACIE NARIADENIE KOMISIE (EÚ) č. 1076/2013
   z 31. októbra 2013,
   ktorým sa mení nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, pokiaľ ide o dočasný dovoz, vývoz a spätný dovoz prenosných hudobných nástrojov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (1), a najmä na jeho článok 247,
   keďže:
   
               (1)
            
            
               V časti I hlave VII kapitole 3 oddiele 2 nariadenia Komisie (EHS) č. 2454/93 (2) sa ustanovujú pravidlá týkajúce sa „colných vyhlásení podaných akýmkoľvek iným úkonom“. V súlade s článkami 230, 231 a 232 tohto nariadenia sa určité kategórie tovaru považujú za tovar, ktorý bol navrhnutý na prepustenie do voľného obehu, na vývoz alebo na dočasné použitie na základe úkonu, ktorý sa považuje za colné vyhlásenie vo forme stanovenej v článku 233.
            
         
               (2)
            
            
               Avšak aj prenosné hudobné nástroje, ktoré sú dočasne dovezené cestujúcimi s cieľom použiť ich ako profesionálne vybavenie, sa majú predložiť colným orgánom a navrhnúť výslovne na prepustenie do režimu dočasné použitie.
            
         
               (3)
            
            
               Nedávne incidenty, keď boli umelci v hudobnom odvetví negatívne dotknutí uplatňovaním colných pravidiel pri dovoze, naznačili, že je potrebné zjednodušiť prístup k režimu dočasného použitia tým, že sa tieto prenosné hudobné nástroje navrhnú na prepustenie akýmkoľvek iným úkonom. S cieľom zabrániť tomu, aby sa podobné problémy objavovali v súvislosti s vývozom a spätným dovozom, by sa malo toto zjednodušenie vzťahovať aj na prenosné hudobné nástroje, ktoré boli navrhnuté na vývoz alebo ktoré boli spätne dovezené a navrhnuté na prepustenie do voľného obehu ako vrátený tovar cestujúcimi.
            
         
               (4)
            
            
               Nariadenie (EHS) č. 2454/93 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Nariadenie (EHS) č. 2454/93 sa mení takto:
   
               1.
            
            
               V článku 230 sa dopĺňa toto písmeno e):
               
                           „e)
                        
                        
                           prenosné hudobné nástroje dovážané cestujúcimi a ktoré majú nárok na oslobodenie ako vrátený tovar.“
                        
                     
         
               2.
            
            
               V článku 231 sa dopĺňa toto písmeno e):
               
                           „e)
                        
                        
                           prenosné hudobné nástroje cestujúcich.“
                        
                     
         
               3.
            
            
               V článku 232 ods. 1 sa dopĺňa toto písmeno d):
               
                           „d)
                        
                        
                           prenosné hudobné nástroje uvedené v článku 569 ods. 1a.“
                        
                     
         
               4.
            
            
               V článku 569 sa vkladá tento odsek 1a:
               „1a.   Úplné oslobodenie od dovozných ciel sa udelí prenosným hudobným nástrojom, ktoré boli dočasne dovezené cestujúcim podľa článku 236 písm. a) s cieľom použiť ich ako profesionálne vybavenie.“
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 302, 19.10.1992, s. 1.
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).